b'\n_START_ARTICLE_\nPari\xc5\xa1ka mirovna konferenca (1919)\n_START_PARAGRAPH_\nPari\xc5\xa1ka mirovna konferenca je potekala po koncu prve svetovne vojne januarja 1919 v Versajski pala\xc4\x8di pri Parizu. Mirovne konference so se udele\xc5\xbeili predstavniki 25 dr\xc5\xbeav, vendar so glavne odlo\xc4\x8ditve sprejmali veliki trije: Woodrow Wilson (predsednik ZDA), David Lloyd George (ministrski predsednik Zdru\xc5\xbeenega kraljestva) in Georges Clemenceau (predsednik Francije). Rusija in dr\xc5\xbeave centralnih sil niso bile povabljene._NEWLINE_\xc5\xbde pred koncem vojne je predsednik Wilson predstavil svoj program 14 to\xc4\x8dk, s katerimi bi dosegel pravi\xc4\x8den in trajen mir. Glavna ideja 14 to\xc4\x8dk je bila pravica do samoodlo\xc4\x8dbe, od katere so si mnogi narodi v Evropi obetali bolj\xc5\xa1o prihodnost.'